משחקי חג המולד ב-NBA

משחקי NBA ביום חג המולד, 25 בדצמבר (באנגלית: NBA Christmas Games), היו מסורת שנתית מאז העונה השנייה של הליגה ב-1947. נכון לעונת 2023/2024 משוחקים בחג המולד חמישה משחקים. בניגוד למשחקי חג ההודיה המסורתיים של ליגת הפוטבול NFL, למשחקי חג המולד של ה-NBA אין משחקים בין קבוצות קבועות. במקום זאת, משחקות בהם הקבוצות הטובות ביותר, השחקנים הטובים ביותר או הקבוצות ביניהן היריבויות הגדולות ביותר. מאז 1995, אלופת ה-NBA המכהנת משחקת תמיד בחג המולד. משחק ה-NBA הראשון ששוחק ב-25 בדצמבר היה ב-1947, שנה לאחר הקמת ליגת ה-BAA, כאשר הניו יורק ניקס ניצחו את פרובידנס סטימרולרס במדיסון סקוור גארדן 89–75. מאז שיחקה הליגה משחקים מדי שנה בחג המולד למעט ב-1998 (כאשר שביתה ביטלה את מחצית עונת 1998/1999). מאחר שליגת הבייסבול MLB נמצאת בפגרה בין העונות במהלך חג המולד, ה-NFL קובעת משחקי חג המולד רק כאשר החג חל בסוף השבוע והסכם המשא ומתן הקיבוצי של ליגת ההוקי קרח NHL אוסר על משחק בערב חג המולד, בחג המולד וביום הקופסאות, ה-NBA היא הליגה היחידה מתוך ארבע הליגות המקצועניות בצפון אמריקה שקובעת משחקים באופן קבוע ב-25 בדצמבר. בשנותיו הראשונות של המנהג הכתיבה הקרבה האזורית את רוב ההתמודדויות. קבוצות היו בדרך כלל משחקות מול יריבותיהן הגאוגרפיות כדי לצמצם את הנסיעות וכדי לאפשר להן יותר זמן עם משפחותיהן. לדברי ג'ק רמזי, שאימן את פורטלנד טרייל בלייזרס בעונת 1976/1977, "עד 1986 (אז הפסיק לאמן את פורטלנד) חג המולד פירושו להיות בבית עם המשפחה ולקיים משחק שתמיד ניצחנו. זה היה חג המולד המושלם עבורי". הוא קבע את שיא הניצחונות כמאמן בחג המולד עם 11, הישג שפיל ג'קסון השווה ב-2008. בתחילת שנות ה-80 שיחקו הניו יורק ניקס שלוש שנים ברציפות. ב-1984 קלע ברנרד קינג, חבר היכל התהילה של הכדורסל, 60 נקודות - שיא הנקודות לשחקן בחג המולד. בשל ההתרגשות שנגרמה ממשחקים אלו החליטה ה-NBA שמשחקי החג ישוחקו בין הקבוצות והשחקנים הטובים ביותר. אמנם אין מערכת ספציפית לקביעת הקבוצות במשחקי חג המולד, אבל המשחקים כוללים בדרך כלל את הקבוצות ששיחקו בגמר ה-NBA של העונה הקודמת, כמו גם את הקבוצה בה משחק ה-MVP המכהן של הליגה. הניקס שיחקו יותר משחקי חג המולד מכל קבוצה אחרת עם 56, ומאזן 24–32 שלילי. ההופעה האחרונה שלהם בחג המולד הייתה ב-2023, אז ניצחו 129–122 את מילווקי באקס במדיסון סקוור גארדן. 24 הניצחונות שלהם מביאים אותם למקום הראשון (במשותף עם לוס אנג'לס לייקרס) בחג המולד, וגם 32 ההפסדים שלהם הם שיא. מאז שממפיס גריזליס שיחקה את משחק חג המולד הראשון שלה ב-2022, שארלוט הורנטס היא הקבוצה הפעילה היחידה ב-NBA שלא שיחקה בחג המולד. משחק חג המולד הראשון ששוחק מחוץ לארצות הברית התקיים ב-2019, אז טורונטו ראפטורס הפסידה 102–118 לבוסטון סלטיקס בסקוטיה-בנק ארנה שבטורונטו, אונטריו, קנדה. כמה אישים לקחו חלק במשחקי חג המולד גם ככדורסלנים וגם כמאמנים. דוק ריברס שיחק במדי הניקס ב-1992 ואימן את בוסטון סלטיקס מ-2008 עד 2013. פיל ג'קסון, שהשתתף גם הוא כשחקן וכמאמן, לקח חלק ביותר מ-20 משחקי חג, ואימן בחג המולד מדי שנה מ-1990, למעט 1995 ו-2004, עד פרישתו בסוף עונת 2010/2011. הוא ניצח במשחקו ה-1,000 בקריירה בחג המולד 2008. לברון ג'יימס מוביל את טבלת המשחקים בחג המולד עם 18 כאלה, כשבמקום השני קובי בראיינט עם 16. בראיינט שיחק יותר פעמים בחג המולד מאשר בכל תאריך אחר, כששיחק את משחק חג המולד הראשון שלו ב-1996 ואת האחרון שלו ב-2015, כולם במדי הלוס אנג'לס לייקרס. קבוצות ושחקנים רבים לובשים מדים ונעליים מיוחדים במשחקי חג המולד. מ-2009 עד 2011 לבשו הניקס לבשו את התלבושת השלישית שלהם, הירוקה-כתומה, שעוצבה לרגל יום פטריק הקדוש. במהלך המשחק בין ההיט ללייקרס ב-2010 נעלו שחקני שתי הקבוצות נעליים מיוחדות לחג. בראיינט, פאו גאסול ולמאר אודום לבשו נעלי נייקי בצבע ירוק ליים, בעוד ג'יימס וכריס בוש נעלו נעליים אדומות עם שרוכים ירוקים. מ-2008 עד 2011 קבוצות ששיחקו ביום חג המולד לבשו סמל המציג את הלוגו של ה-NBA בתוך פתית שלג. בין 2012 ל-2016 ה-NBA ואדידס ייצרו מדים מיוחדים למשחקי חג המולד. משחקי חג המולד של ה-NBA כללו כמה מהמשחקים הזכורים ביותר ששוחקו אי פעם: ברנרד קינג קלע 60 נקודות עבור הניו יורק ניקס ב-1984. פטריק יואינג עזר לניקס לבצע קאמבק ולנצח את בוסטון סלטיקס לאחר שהיו בפיגור של 25 נקודות ב-1985. לאחר מכן הוא ניצח את מייקל ג'ורדן והשיקגו בולס עם סל ניצחון ב-1986. סקוטי פיפן ביצע חסימה בשנייה האחרונה ב-1994. המשחק הראשון שהפגיש בין קובי בראיינט ושאקיל אוניל כיריבים היה בחג המולד 2004. פיל ג'קסון הפך למאמן שניצח ב-1,000 משחקים הכי מהר ב-25 בדצמבר 2008. ב-2009 ו-2010 שיחקו זה מול זה לברון ג'יימס וקובי בראיינט. בעקבות שביתת השחקנים ב-2011, באותה עונה משחקי חג המולד היו גם משחקי פתיחת העונה. ב-2021 הפך לברון ג'יימס הפך לגדול קלעי חג המולד בכל הזמנים עם 422 נקודות, וחלף על פני קובי בראיינט שקלע 383 נקודות. לצד השחקנים והקבוצות הטובים ביותר, משחקי חג המולד כוללים גם משחקים בין יריבות ספוריטביות. במהלך שנות ה-90, בכל משחקי חג המולד מלבד אחד כלל משחק בו היו מעורבים הניו יורק ניקס או השיקגו בולס, כאשר שתי הקבוצות שיחקו זו מול זו פעמיים (ב-1992, עונת האליפות השלישית של הבולס, וב-1994), והיו נפגשות בפעם השלישית ב-1998, אלמלא השביתה. הפעם היחידה בה לא שיחקה אף אחת מהקבוצות בחג המולד בשנות ה-90 הייתה בעונת האליפות הראשונה ברצף השני של הבולס, בעונת 1995/1996. במהלך שנות ה-2000, ה-NBA שמה במרכז את היריבות בין קובי בראיינט ושאקיל אוניל, לשעבר חברים לקבוצה בלוס אנג'לס לייקרס. מאז 1999, כל חג מולד כלל משחקים בהשתתפות הסלטיקס או הלייקרס, כאשר שתי הקבוצות משחקות בכל שנה מאז 2008. הקבוצות הביתית נמצאות במאזן 145–77 במשחקי חג המולד. אחוז ניצחונות זה, 0.653, טוב יותר מאחוז הניצחונות הכולל של קבוצות הבית במהלך העונה הסדירה או הפלייאוף מאז 1992. קבוצות ה-NBA הנוכחיות. מספר אוהדים, שחקנים, מאמנים וחברים בתקשורת הספורט תומכים במסורת של משחקי חג המולד. שחקנים ומאמנים מצהירים שמשחקי חג המולד הם כבוד, מכיוון שהם הזדמנות לשחק בשידור ארצי, ונחשבים כ"פרס" על קבוצה טובה ושחקנים איכותיים. בעשורים הראשונים של המאה ה-20, שחקנים ומאמנים התלוננו על המשחקים בחג המולד, בטענה שהם פוגעים בזמן האיכות של השחקנים עם משפחותיהם. ב-2009 ביקש מאמן האורלנדו מג'יק, סטן ואן גנדי, שה-NBA לא יקבע עוד משחקים ביום חג המולד, ואמר "אני בעצם מרחם על אנשים שאין להם מה לעשות בחג המולד מלבד לצפות במשחק NBA" ואמר כי את היום מומלץ לבלות עם המשפחה. ואן גנדי נקנס על הערותיו. ב-2010 היו תלונות משתי הקבוצות לפני המשחק בין מיאמי היט ללוס אנג'לס לייקרס בלוס אנג'לס. מאמן הלייקרס פיל ג'קסון, בנם של שני כמרים נוצרים, אמר, "אני לא חושב שמישהו צריך לשחק בחג המולד" וש"זה כאילו שלחגים נוצריים אין משמעות יותר." מההיט, לברון ג'יימס אמר, "אם אתה שואל שחקן כלשהו בליגה, אנחנו מעדיפים להיות בבית עם המשפחות שלנו. זה לא סתם חג רגיל. זה אחד מאותם ימים שהייתם רוצים להתעורר בבוקר עם הילדים ולפתוח מתנות". אחרים הביעו את חוסר שביעות הרצון, אך בעודם מקבלים את המסורת של משחקי חג המולד. לפני המשחק בין הבולס לניקס בניו יורק ב-2010, מאמן הניקס מייק ד'אנטוני אמר, "אני יכול להסתגל קצת. אני יכול לפתוח את המתנות שלי ב-7:00 בערב במקום ב-7:00 בבוקר." רכז הקבוצה, ריימונד פלטון, אמר, "אתה מעדיף להיות עם המשפחה שלך. אנחנו עדיין הולכים לחגוג". הוא, כמו שחקנים רבים אחרים, אמר שהוא בר מזל ששיחק בנוכחות משפחתו. מאמן הבולס טום ת'יבודו אמר: "אני חושב שזה כבוד וזכות לשחק. אני יודע שזה קשה לקבוצת החוץ, במיוחד השחקנים שיש להם ילדים. אבל זה הכל חלק מזה." דריק רוז אמר, "אני אתגעגע למשפחה שלי, ואני שונא להיות רחוק מהבית. אבל זו העבודה שלי וזה כבוד לשחק בחג המולד. ב-2004, ה-NBA ספגה ביקורת על כך שקבעה משחק בין דטרויט פיסטונס לאינדיאנה פייסרס. זו הייתה הפעם הראשונה מאז הקטטה המפורסמת ששתי הקבוצות התמודדו זו מול זו. המפגש לא היה מכוון, שכן לוח המשחקים של העונה הסדירה נקבע לפני הקטטה. המשחק השני שנקבע לאותו יום ספג ביקורת דומה, מפני שהמשחק בין מיאמי היט ללוס אנג'לס לייקרס בסטייפלס סנטר היה המפגש הראשון בין הקבוצות מאז שהלייקרס העבירו את שאקיל אוניל להיט, והפעם הראשונה שאוניל וקובי בראיינט התמודדו זה מול זה בתור יריבים. ה-NBA לא קובעת משחקים בערב חג המולד, 24 בדצמבר, כדי לאפשר לשחקנים והמאמנים שצריכים לשחק ביום חג המולד להיות עם משפחותיהם. כמו כן, משפחות השחקנים והמאמנים המשתתפים במשחקי חג המולד, נוכחים בדרך כלל במשחקים. משחקי חג המולד של ה-NBA זכו לכמה מנתוני הרייטינג הגבוהים ביותר למשחק עונה סדירה ב-NBA המשודרת בטלוויזיה. הרייטינג של משחקי חג המולד הגדולים לרוב גבוהים יותר מכל משחק NBA חוץ מהגמר, ועבור חובבי ספורט רבים בארצות הברית, חג המולד משמש כ"פתיחה" הלא-רשמית לעונת ה-NBA. NBA חג המולד אירועים מיוחדים בליגת ה-NBA שומאן, ג'ון (17 בדצמבר 2009). "Knicks, Kobe and more part of Christmas Day lore". NBA. אורכב מ-המקור ב-2 בדצמבר 2010. נבדק ב-28 בדצמבר 2010. {{cite web}}: (עזרה) "Christmas: Three Wise Matchups". NBA.com. 23 בדצמבר 2007. אורכב מ-המקור ב-8 בספטמבר 2009. נבדק ב-28 בדצמבר 2010. {{cite web}}: (עזרה) אייזנברג, ג'ף (24 בדצמבר 2009). "Christmas Tradition". The Riverside (Ca.) Press-Enterprise. p. B1. {{cite news}}: (עזרה) "Gasol sparks Lakers' late run to end Celtics' win streak". ESPN. 25 בדצמבר 2008. {{cite web}}: (עזרה) רובינסון, ג'ושוע (24 בדצמבר 2010). "Agony and Ecstasy on Christmas Day; From a 62-Point Defeat in 1960 to Bernard King's 60 Points in 1984, the Knicks Have Seen It All". וול סטריט ג'ורנל. p. A23. {{cite news}}: (עזרה) "Celtics vs. Raptors - Game Summary - December 25, 2019 - ESPN". ESPN. נבדק ב-2022-03-23. "Extra Hype in This Round of James vs. Bryant". הניו יורק טיימס. Associated Press. 25 בדצמבר 2010. p. B12. {{cite news}}: (עזרה) ניידל, ג'ון (26 בדצמבר 2008). "Lakers Claim Finals Rematch; Celtics' 19-Game Win Streak Snapped". ושינגטון פוסט. p. E1. Thursday's victory was the 1,000th for Lakers Coach Phil Jackson, enabling him to become the sixth NBA coach to reach that milestone. The 63-year-old Jackson has a career record of 1,000–423 in 17-plus seasons as coach of the Chicago Bulls and Lakers. He became the fastest to win 1,000 games, surpassing Pat Riley, who did it in 1,434 games. {{cite news}}: (עזרה) "Lakers LeBron James passes Kobe Bryant to become NBA's all-time scoring Leader on Christmas". CBS Sports. 26 בדצמבר 2021. נבדק ב-26 בדצמבר 2021. {{cite web}}: (עזרה) ביצ'אם, גרג (25 בדצמבר 2011). "Bulls rally to stun Lakers on Rose's winner". Yahoo! Sports. Associated Press. נבדק ב-26 בדצמבר 2011. {{cite news}}: (עזרה) ביצ'אם, גרג (25 בדצמבר 2010). "LeBron has triple-double, Heat rout Lakers". Yahoo! Sports. Associated Press. נבדק ב-28 בדצמבר 2010. {{cite news}}: (עזרה) גרסיה, ארט (21 בדצמבר 2009). "Christmas Day clashes bring back fond memories". NBA.com. נבדק ב-28 בדצמבר 2010. {{cite web}}: (עזרה) סאנדומיר, ריצ'אד (25 בדצמבר 2004). "ABC Treating O'Neal-Bryant Showdown As Showcase". הניו יורק טיימס. p. D1. {{cite news}}: (עזרה) Adande, J.A. (25 בדצמבר 2004). "Hosannas or Humbug?; O'Neal hopes for Christmas cheer, but Laker fans may not be in mood". לוס אנג'לס טיימס. p. D1. {{cite news}}: (עזרה) סנדובל, גרג (26 בדצמבר 2004). "Shaq Serves Holiday Stuffing; In Rivals' Showdown, Bryant Has 42, But O'Neal Wins". וושינגטון פוסט. p. E1. {{cite news}}: (עזרה) מאהוני, בריאן (2 בדצמבר 2011). "Magic-Thunder, Clippers-Warriors set for Christmas". ESPN. Associated Press. נבדק ב-3 בדצמבר 2011. {{cite news}}: (עזרה) גרינשטיין, טדי (25 בדצמבר 2010). "Bulls don't need a holiday break; Thibodeau, players proud to be chosen for marquee slot". שיקגו טריביון. p. 2.1. {{cite news}}: (עזרה) בק, הווארד (25 בדצמבר 2010). "Feeling Fuzzy About Holiday Slot". ניו יורק טיימס. p. B11. נבדק ב-29 בדצמבר 2010. {{cite news}}: (עזרה) Rosenbloom, Steve (29 בנובמבר 1998). "Selling Point". Chicago Tribune. p. 1. The NBA told NBC it has canceled the Bulls and the rest of the traditional Christmas doubleheader—Bulls-Knicks and Lakers-Suns. {{cite news}}: (עזרה) דפרי, דייוויד (26 בדצמבר 1995). "Magic ground Rockets 92–90". USA Today. p. 1C. {{cite news}}: (עזרה) "CHRISTMAS DAY RECORDS (ACTIVE TEAMS)" (PDF). MediaCentral.NBA.com. NBA Media Ventures, LLC. 7 בדצמבר 2018. נבדק ב-25 בדצמבר 2018. {{cite web}}: (עזרה) איינולדס, טים (22 בדצמבר 2010). "Christmas games can be tough on those involved". USA Today. Associated Press. נבדק ב-3 בנובמבר 2011. {{cite news}}: (עזרה) "Humbug: Magic's Van Gundy opposed to NBA on Christmas". USA Today. Associated Press. 25 בדצמבר 2009. נבדק ב-28 בדצמבר 2010. {{cite news}}: (עזרה) "Phil Jackson Complains That NBA Schedules Games on Christmas Day". NESN.com. 22 בדצמבר 2010. נבדק ב-23 בדצמבר 2011. {{cite web}}: (עזרה) "Christmas Day rematch 'makes me sick'". ESPN. 21 בדצמבר 2004. נבדק ב-22 בדצמבר 2011. {{cite web}}: (עזרה)